Document ID: /roh_data/filtered/swiss_laws_in_ROHinterleaved.jsonl.gz/3746

This text was translated from DE into Rumantsch Grischun.

Der Bundesrat legt die Höhe der Pauschalen auf Grund der voraussichtlichen Aufwendungen für kostengünstige Lösungen fest. Er bestimmt die Ausgestaltung der Pauschalen sowie die Dauer ihrer Ausrichtung und die Voraussetzungen dafür. Er kann die Pauschalen namentlich:a. in Abhängigkeit des Aufenthaltsstatus und der Aufenthaltsdauer festlegen;b. unter Berücksichtigung der Kostenunterschiede im interkantonalen Vergleich abstufen. Das SEM kann die Ausrichtung einzelner Pauschalenbestandteile von der Erreichung sozialpolitischer Ziele abhängig machen. Die Pauschalen werden periodisch der Teuerungsentwicklung angepasst und bei Bedarf überprüft. Fassung gemäss Ziff. I des BG vom 16. Dez. 2005, in Kraft seit 1. Jan. 2008  (AS 2006 4745, 2007 5573; BBl 2002 6845).

Il Cussegl federal fixescha l’autezza da las pauschalas sin basa da las expensas presumtivas per soluziuns favuraivlas. El fixescha la concepziun da las pauschalas sco er la durada da lur pajament e las premissas per tal. Las pauschalas po el spezialmain:a. fixar en dependenza dal status da dimora e da la durada da dimora;b. graduar considerond la differenza dals custs en la cumparegliaziun interchantunala. Il pajament da singulas parts da las pauschalas po il SEM far dependent dal fatg che tschertas finamiras da la politica sociala vegnian cuntanschidas. Las pauschalas vegnan adattadas periodicamain al svilup da la chareschia e controlladas, sche quai è necessari. Versiun tenor la cifra I da la LF dals 16 da dec. 2005, en vigur dapi il 1. da schan. 2008 (AS 2006 4745, 2007 5573; BBl 2002 6845).